ალექსანდრე (ბიზანტია)
ალექსანდრე (ბერძ. Αλέξανδρος, ზოგჯერ მოიხსენიება, როგორც ალექსანდრე III დ. 870 — გ. 6 ივნისი, 913) — ბიზანტიის იმპერატორი 912 წლის 11 მაისიდან 913 წლის 6 ივნისამდე. იმპერატორ ბასილი I მაკედონელის ვაჟი. მისი ხანმოკლე მმართველობის პერიოდში იმპერიის საგარეო მდგომარეობა გართულდა. ბიზანტიას თავს დაესხნენ არაბები, გამწვავდა სიტუაცია ბულგარეთშიც. ისტორიული წყაროები ალექსანდრეს მიმართ საკმაოდ მტრულად არიან განწყობილნი და მრავალ უარყოფით თვისებას მიაწერენ.